Codorniu encapçalarà Junts per Roquetes amb una llista transversal.
Josep Codorniu encapçalarà la llista de Junts per Roquetes-Junts per la Ravaleta en les properes eleccions municipals. Es tracta d’una candidatura transversal que combina joventut i experiència, i que vol obrir el consistori a la ciutadania. Codorniu ha estat al govern, al costat d’ERC, en les dues darreres legislatures. De fet, és el segon tinent d’alcalde de Dinamització Econòmica i Esports. El candidat assenyala que aposten per treballar tots junts per un model de ciutat de futur. Codorniu ha explicat que després d’anys de contenció, en el proper mandat es podran fer inversions econòmicament sostenibles. De fet, ha avançat alguns dels seus projectes, com la millora del passeig del canal, fer un caravàning o afrontar l’ocupació de les naus de Lear.